KOMISSION ASETUS (ETY) N:o 2711/87,
annettu 9 päivänä syyskuuta 1987,
muiden eläinten kuin nuorten vasikoiden ruokintaan käytettävän rasvattoman maidon erityistuen soveltamista koskevista yksityiskohtaisista säännöistä annetun asetuksen (ETY) N:o 2793/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), ja erityisesti sen 10 artiklan 3 kohdan,
sekä katsoo, että
komission asetuksessa (ETY) N:o 2793/77(), sellaisena kuin se on viimeksi muutettuna asetuksella (ETY) 2886/86(), vahvistetaan muiden kuin nuorten vasikoiden ruokintaan käytettävän rasvattoman maidon ja rasvattoman maitojauheen erityistuen taso ja meijereiden noudattama korkein myyntihinta; markkinatilanteelle on tunnusomaista erityisesti maitokiintiöiden pienenemisestä johtuva tuotannon aleneminen; tämä kehitys saattaisi hyvinkin korostua maidon tuotannon kausittaisen alenemisen vuoksi; vaikuttaisi tarpeelliselta mukauttaa tuen määriä ja korkeinta myyntihintaa, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2793/77 seuraavasti:
1) Korvataan 1 artiklan 2 kohdan:
P ensimmäisessä luetelmakohdassa tarkoitettu määrä "11 ECUun 100 kilogrammalta" määrällä "9 ECUun 100 kilogrammalta",
P toisessa luetelmakohdassa tarkoitettu määrä "110 ECUun 100 kilogrammalta" määrällä "90 ECUun 100 kilogrammalta".
2) Korvataan 3 artiklan 1 kohdan c alakohdan ensimmäisessä luetelmakohdassa tarkoitettu määrä "2,80 ECUun 100 kilogrammalta" määrällä "4,80 ECUun 100 kilogrammalta".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 14 päivästä syyskuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä syyskuuta 1987.